
AMANDMANI
Odbor za građanske slobode, pravosuđe i unutarnje poslove podnosi Odboru za vanjske poslove i Odboru za međunarodnu trgovinu, kao nadležnim odborima, sljedeće :
<RepeatBlock-Amend><Amend>Amandman		<NumAm>1</NumAm>
<DocAmend>Prijedlog rezolucije</DocAmend>
<Article>Stavak 36.</Article>
	

	Prijedlog rezolucije
	Izmjena

	36.	[odbori koji daju mišljenje]
	36.	pozdravlja odluku vlade Ujedinjene Kraljevine da reorganizira svoj odnos s EU-om i izražava zadovoljstvo zbog činjenice da u okviru tog novog pristupa sigurnost građana i dalje ima središnje mjesto; ponovno ističe važnost kontinuirane potpune provedbe postojećih sporazuma između Ujedinjene Kraljevine i EU-a, uključujući Sporazum na Veliki petak i Windsorski okvir; pozdravlja poticaj pružen Zajedničkom izjavom i Zajedničkim dogovorom o obnovljenom programu za suradnju EU-a i Ujedinjene Kraljevine, koje su Ujedinjena Kraljevina i Komisija usvojile na prvom sastanku na vrhu EU-a i Ujedinjene Kraljevine 19. svibnja 2025., u pogledu pojačane suradnje u izvršavanju zakonodavstva i pravosudne suradnje u kaznenim stvarima, pojačane suradnje u vezi s rizicima i prijetnjama od droga te produbljene suradnje u pogledu izazova koje predstavljaju nezakonite migracije;


</Amend>
<Amend>Amandman		<NumAm>2</NumAm>
<DocAmend>Prijedlog rezolucije</DocAmend>
<Article>Stavak 36.a (novi)</Article>
	

	Prijedlog rezolucije
	Izmjena

	
	36a.	pozdravlja uzajamnu predanost poštovanju međunarodnog prava i Europske konvencije o ljudskim pravima (EKLJP), što su potvrdili premijer Ujedinjene Kraljevine i predsjednica Komisije u svojoj zajedničkoj izjavi od 2. listopada 2024. o jačanju strateške suradnje i u Zajedničkoj izjavi sa sastanka na vrhu EU-a i Ujedinjene Kraljevine od 19. svibnja 2025.; podsjeća da su opći uvjeti za primjenu trećeg dijela, kako je utvrđeno u članku 524. stavku 1. Sporazuma o trgovini i suradnji, dugotrajno poštovanje demokracije, vladavine prava i zaštite temeljnih prava i sloboda pojedinaca, uključujući one utvrđene u Općoj deklaraciji o ljudskim pravima i Europskoj konvenciji o ljudskim pravima, kao i važnost provedbe prava i sloboda zajamčenih u EKLJP-u na nacionalnoj razini; ponavlja da se ti uvjeti moraju u potpunosti zajamčiti za primjenu i provedbu Sporazuma o trgovini i suradnji;


</Amend>

<Amend>Amandman			<NumAm>3</NumAm>
<DocAmend>Prijedlog rezolucije</DocAmend>
<Article>Stavak 36.b (novi)</Article>
	

	Prijedlog rezolucije
	Izmjena

	
	36b.	pozdravlja obveze utvrđene u Zajedničkoj izjavi i Zajedničkom dogovoru u pogledu bliskije suradnje u borbi protiv trgovine ljudima i krijumčarenja ljudi, trgovine drogom, teškog i transnacionalnog organiziranog kriminala te terorizma i nasilnog ekstremizma, među ostalim u pogledu njegove internetske dimenzije, bržom, učinkovitijom i dubljom provedbom trećeg dijela Sporazuma o trgovini i suradnji te potpunim iskorištavanjem njegova potencijala i oslanjanjem na njega;


</Amend>

<Amend>Amandman		<NumAm>4</NumAm>
<DocAmend>Prijedlog rezolucije</DocAmend>
<Article>Stavak 36.c (novi)</Article>
	

	Prijedlog rezolucije
	Izmjena

	
	36c.	pozdravlja zaključak iz izvješća Komisije o provedbi za 2024. da je provedba Sporazuma o trgovini i suradnji u vezi s izvršavanjem zakonodavstva i pravosudnom suradnjom tijekom protekle godine neometano funkcionirala;


</Amend>
<Amend>Amandman		<NumAm>5</NumAm>
<DocAmend>Prijedlog rezolucije</DocAmend>
<Article>Stavak 36.d (novi)</Article>
	

	Prijedlog rezolucije
	Izmjena

	
	36d.	posebno pozdravlja činjenicu da su do kraja 2024. sve države članice i Ujedinjena Kraljevina međusobno odobrile pristup svojim nacionalnim bazama podataka o DNK-u radi automatiziranog pretraživanja, u skladu s člankom 530. Sporazuma o trgovini i suradnji; pozdravlja činjenicu da je do kraja 2024. Ujedinjena Kraljevina uspostavila 22 poveznice za otiske prstiju i da je bila spremna dovršiti preostalih pet; prima na znanje ambiciju utvrđenu u Zajedničkom dogovoru da stranke ojačaju uzajamnu i recipročnu razmjenu podataka o otiscima prstiju, DNK-u i kaznenoj evidenciji državljana trećih zemalja te da istraže proširenje razmjene podataka na prikaze lica radi sprečavanja, otkrivanja i istrage kaznenih djela, istodobno naglašavajući da postojeće i proširene razmjene ovise o održavanju visokog standarda zaštite podataka i osiguravanju da pravni okvir Ujedinjene Kraljevine koji se razvija i dalje bude u skladu sa zahtjevima EU-a za zaštitu podataka;


</Amend>
<Amend>Amandman		<NumAm>6</NumAm>
<DocAmend>Prijedlog rezolucije</DocAmend>
<Article>Stavak 36.e (novi)</Article>
	

	Prijedlog rezolucije
	Izmjena

	
	36e.	podsjeća na zajedničku korist i da je potrebna snažna suradnja tijela kaznenog progona i pravosudna suradnja kako bi se riješili zajednički izazovi u područjima kao što su operacije borbe protiv terorizma, pranje novca, krijumčarenje ljudi i trgovina ljudima; pozdravlja blisku suradnju Ujedinjene Kraljevine s ključnim sigurnosnim agencijama EU-a kao što su Europol, Eurojust i Frontex;


</Amend>
<Amend>Amandman		<NumAm>7</NumAm>
<DocAmend>Prijedlog rezolucije</DocAmend>
<Article>Stavak 36.f (novi)</Article>
	

	Prijedlog rezolucije
	Izmjena

	
	36f.	pozdravlja činjenicu da je vlada Ujedinjene Kraljevine povećala prisutnost svoje Nacionalne agencije za suzbijanje kriminala pri Europolu te da u širem smislu radi na bliskijem odnosu s Europolom, među ostalim u pogledu mogućnosti razmjene podataka u stvarnom vremenu;


</Amend>
<Amend>Amandman		<NumAm>8</NumAm>
<DocAmend>Prijedlog rezolucije</DocAmend>
<Article>Stavak 36.t (novi)</Article>
	

	Prijedlog rezolucije
	Izmjena

	
	36g.	prima na znanje godišnja izvješća Eurojusta za 2023. i 2024. te izražava zadovoljstvo u pogledu sudjelovanja i uključenosti Ujedinjene Kraljevine u rad te agencije, pri čemu je Ujedinjena Kraljevina bila zemlja koja nije članica EU-a od koje se najčešće tražilo sudjelovanje u novim predmetima koje su u te dvije godine otvorili nacionalni uredi pri agenciji;


</Amend>
<Amend>Amandman		<NumAm>9</NumAm>
<DocAmend>Prijedlog rezolucije</DocAmend>
<Article>Stavak 36.h (novi)</Article>
	

	Prijedlog rezolucije
	Izmjena

	
	36h.	pozdravlja sklapanje radnog dogovora 2024. između Frontexa i Ministarstva unutarnjih poslova Ujedinjene Kraljevine na temelju zajedničke predanosti poboljšanju sigurnosti i zaštite, uz istodobno poštovanje obveza u pogledu temeljnih prava; vjeruje da će se tim dogovorom poboljšati suradnja u području upravljanja granicama i sigurnosti, uključujući raspoređivanje osoblja na savjetodavne i koordinacijske dužnosti;


</Amend>
<Amend>Amandman		<NumAm>10</NumAm>
<DocAmend>Prijedlog rezolucije</DocAmend>
<Article>Stavak 36.i (novi)</Article>
	

	Prijedlog rezolucije
	Izmjena

	
	36i.	potiče tješnju suradnju između Europske migracijske mreže i agencija, uključujući Agenciju Europske unije za azil i Frontex, te odgovarajućih tijela Ujedinjene Kraljevine kao što su se stranke obvezale u Zajedničkom dogovoru; potiče sklapanje radnog dogovora o recipročnoj razmjeni informacija između Agencije Europske unije za droge i relevantnih tijela Ujedinjene Kraljevine o rizicima i prijetnjama od droga kako bi se olakšale zadaće agencije;


</Amend>
<Amend>Amandman		<NumAm>11</NumAm>
<DocAmend>Prijedlog rezolucije</DocAmend>
<Article>Stavak 36.j (novi)</Article>
	

	Prijedlog rezolucije
	Izmjena

	
	36j.	prima na znanje zajedničke izazove s kojima se Ujedinjena Kraljevina i EU suočavaju u pogledu nezakonitih migracija; izražava snažnu potporu angažmanu strana u bližoj suradnji na multilateralnim forumima i u procesima za borbu protiv krijumčarenja migranata i trgovine ljudima, razmjeni operativnih informacija o vraćanju u treće zemlje i istraživanju mehanizama odvraćanja, u skladu s nacionalnim pravom, pravom EU-a i međunarodnim pravom, uz zadržavanje njihove predanosti jamčenju međunarodne zaštite onima kojima je ona potrebna;


</Amend>
<Amend>Amandman		<NumAm>12</NumAm>
<DocAmend>Prijedlog rezolucije</DocAmend>
<Article>Stavak 36.k (novi)</Article>
	

	Prijedlog rezolucije
	Izmjena

	
	36k.	napominje da se novim Zakonom o graničnoj sigurnosti, azilu i imigraciji, koji je 30. siječnja 2025. predstavljen u parlamentu Ujedinjene Kraljevine, predviđa mogućnost sklapanja sporazuma sa zemljama skupine G7 i ključnim europskim partnerima za borbu protiv krijumčarenja; pozdravlja želju Ujedinjene Kraljevine da tješnje surađuje s pojedinačnim državama članicama, uključujući Francusku i skupinu Calais, u borbi protiv krijumčarenja ljudi i trgovine ljudima te, u širem smislu, na jačanju sigurnosti granica, uključujući nadzor granica;


</Amend>
<Amend>Amandman		<NumAm>13</NumAm>
<DocAmend>Prijedlog rezolucije</DocAmend>
<Article>Stavak 36.l (novi)</Article>
	

	Prijedlog rezolucije
	Izmjena

	
	36l.	podsjeća da se sustav izručenja između država članica i Ujedinjene Kraljevine, kako je utvrđen u glavi VII. trećeg dijela Sporazuma o trgovini i suradnji, razlikuje od sustava predviđenog Okvirnom odlukom Vijeća o europskim uhidbenim nalozima1a; podsjeća da je Sud Europske unije u svojoj nedavnoj presudi1b utvrdio da pravosudno tijelo izvršenja mora provesti neovisno ispitivanje opasnosti od kršenja Povelje Europske unije o temeljnim pravima, za koju dotična osoba tvrdi da postoji u slučaju njezine predaje Ujedinjenoj Kraljevini;

	
	__________________

	
	1a Okvirna odluka Vijeća 2002/584/PUP od 13. lipnja 2022. o Europskom uhidbenom nalogu i postupcima predaje između država članica (SL L 190, 18.7.2002., str. 1., ELI: http://data.europa.eu/eli/dec_framw/2002/584/oj).

	
	1b Presuda Suda od 29. srpnja 2024., Alchaster, C-202/24, ECLI:EU:C:2024:649.


</Amend>
<Amend>Amandman		<NumAm>14</NumAm>
<DocAmend>Prijedlog rezolucije</DocAmend>
<Article>Stavak 36.m (novi)</Article>
	

	Prijedlog rezolucije
	Izmjena

	
	36m.	podsjeća da se trećim dijelom Sporazuma o trgovini i suradnji omogućuje prošireni protok podataka između EU-a i Ujedinjene Kraljevine, kao što je razmjena podataka o DNK-u, podataka iz evidencije podataka o putnicima i podataka iz kaznene evidencije; stoga ističe da je iznimno važno da Ujedinjena Kraljevina osigura da razina zaštite u srži bude jednaka onoj koju pruža Europska unija kako bi se izbjeglo ugrožavanje standarda EU-a, a time i temeljnih prava građana Unije pri razmjeni podataka s Ujedinjenom Kraljevinom;


</Amend>
<Amend>Amandman		<NumAm>15</NumAm>
<DocAmend>Prijedlog rezolucije</DocAmend>
<Article>Stavak 36.n (novi)</Article>
	

	Prijedlog rezolucije
	Izmjena

	
	36n.	prima na znanje tekuću reformu okvira Ujedinjene Kraljevine za zaštitu podataka putem Zakona o podacima (uporabi i pristupu), kojim se uvodi niz suštinskih izmjena postojećih odredbi Opće uredbe o zaštiti podataka Ujedinjene Kraljevine; ističe da je važno osigurati da ta reforma ne dovede do slabljenja zaštite pojedinaca čiji se osobni podaci obrađuju u Ujedinjenoj Kraljevini, posebno ako podaci potječu iz Europske unije; napominje da je Komisija predložila šestomjesečno produljenje dviju odluka o primjerenosti s Ujedinjenom Kraljevinom iz 2021.; napominje da bi se tim produljenjem zajamčio slobodan protok podataka s Ujedinjenom Kraljevinom do 27. prosinca 2025., što bi značilo dovoljno vremena da se u Ujedinjenoj Kraljevini zaključi zakonodavni postupak o Prijedlogu zakona o podacima (uporabi i pristupu), koji je u parlamentu Ujedinjene Kraljevine predstavljen 23. listopada 2024., te dovoljno vremena Komisiji da procijeni doneseni zakonodavni akt i odluči o njegovoj primjerenosti;


</Amend>
<Amend>Amandman		<NumAm>16</NumAm>
<DocAmend>Prijedlog rezolucije</DocAmend>
<Article>Stavak 36.o (novi)</Article>
	

	Prijedlog rezolucije
	Izmjena

	
	36o.	u tom pogledu naglašava da je nastavak donošenja odluke EU-a i Ujedinjene Kraljevine o primjerenosti ključan za zaštitu prekograničnog protoka podataka i osiguravanje da se temeljna prava građana EU-a i dalje poštuju u okviru Sporazuma o trgovini i suradnji; napominje da će obnova tih odluka uvelike ovisiti o konačnom sadržaju i provedbi novog pravnog okvira Ujedinjene Kraljevine;


</Amend>
<Amend>Amandman		<NumAm>17</NumAm>
<DocAmend>Prijedlog rezolucije</DocAmend>
<Article>Stavak 36.p (novi)</Article>
	

	Prijedlog rezolucije
	Izmjena

	
	36p.	prima na znanje mišljenje Europskog odbora za zaštitu podataka 06/2025 u kojem se podupire tehničko i vremenski ograničeno produljenje odluka Ujedinjene Kraljevine o primjerenosti do 27. prosinca 2025., isključivo kako bi se Komisiji omogućilo vrijeme za procjenu posljedica reforme nakon njezina donošenja; podsjeća da je Komisija dužna pratiti sve relevantne promjene u Ujedinjenoj Kraljevini tijekom tog razdoblja i osigurati da se sve buduće odluke o primjerenosti temelje na sveobuhvatnoj i ažuriranoj evaluaciji okvira Ujedinjene Kraljevine za zaštitu podataka;


</Amend>
<Amend>Amandman		<NumAm>18</NumAm>
<DocAmend>Prijedlog rezolucije</DocAmend>
<Article>Stavak 36.q (novi)</Article>
	

	Prijedlog rezolucije
	Izmjena

	
	36q.	ističe vrijednost kontinuiranog dijaloga između EU-a i Ujedinjene Kraljevine o upravljanju umjetnom inteligencijom kako bi se promicala zajednička načela i izbjegla regulatorna rascjepkanost; poziva Komisiju i vladu Ujedinjene Kraljevine da istraže načine za strukturiranu suradnju u području umjetne inteligencije i sudjelovanje u postavljanju standarda te mehanizme uzajamnog priznavanja za ocjenjivanje sukladnosti;


</Amend>
<Amend>Amandman		<NumAm>19</NumAm>
<DocAmend>Prijedlog rezolucije</DocAmend>
<Article>Stavak 36.r (novi)</Article>
	

	Prijedlog rezolucije
	Izmjena

	
	36r.	žali zbog nepostojanja posebne predanosti suradnji u području umjetne inteligencije u Zajedničkom dogovoru o obnovljenom programu za odnose EU-a i Ujedinjene Kraljevine, unatoč strateškoj važnosti poticanja transnacionalnog usklađivanja razvoja pouzdane umjetne inteligencije i podsjeća da se člankom 39. Uredbe (EU) 2024/1689 (Akt o umjetnoj inteligenciji)1a omogućuje priznavanje tijela za ocjenjivanje sukladnosti ustanovljenima u trećim zemljama pod posebnim uvjetima i podložno sporazumu između EU-a i dotične treće zemlje;
______________
1a Uredba (EU) 2024/1689 Europskog parlamenta i Vijeća od 13. lipnja 2024. o utvrđivanju usklađenih pravila o umjetnoj inteligenciji i o izmjeni uredaba (EZ) br. 300/2008, (EU) br. 167/2013, (EU) br. 168/2013, (EU) 2018/858, (EU) 2018/1139 i (EU) 2019/2144 te direktiva 2014/90/EU, (EU) 2016/797 i (EU) 2020/1828 (Akt o umjetnoj inteligenciji) (SL L, 2024/1689, 12.7.2024, ELI: http://data.europa.eu/eli/reg/2024/1689/oj).


</Amend>
<Amend>Amandman		<NumAm>20</NumAm>
<DocAmend>Prijedlog rezolucije</DocAmend>
<Article>Stavak 36.s (novi)</Article>
	

	Prijedlog rezolucije
	Izmjena

	
	36s.	napominje da se člancima od 103. do 107. i člankom 109. Akta o umjetnoj inteligenciji mijenja postojeće zakonodavstvo EU-a o proizvodima koje se primjenjuje u Sjevernoj Irskoj u skladu s Prilogom 2. Windsorskom okviru; prima na znanje prijedlog Europske komisije od 24. ožujka 2025. da se određene odredbe Akta o umjetnoj inteligenciji uključe u Prilog 2. Windsorskom okviru kako bi se osigurala dosljednost u regulaciji robe i povezanih usluga u Sjevernoj Irskoj; potvrđuje da bi veća regulatorna usklađenost u područjima kao što su sigurnost proizvoda i nadzor tržišta mogla pomoći u podupiranju pravne jasnoće i kontinuiteta tržišta; potiče kontinuirani dijalog između EU-a i Ujedinjene Kraljevine u okviru Zajedničkog odbora radi utvrđivanja uzajamno prihvatljivih pristupa kojima se poštuju visoki standardi zaštite potrošača i regulatorne usklađenosti;


</Amend>
<Amend>Amandman		<NumAm>21</NumAm>
<DocAmend>Prijedlog rezolucije</DocAmend>
<Article>Stavak 36.t (novi)</Article>
	

	Prijedlog rezolucije
	Izmjena

	
	36t.	podsjeća da je potrebno u potpunosti poštovati Sporazum na Veliki petak u svim njegovim dijelovima, kako je navedeno u Sporazumu o povlačenju; podsjeća na obvezu Ujedinjene Kraljevine u skladu s člankom 2. Windsorskog okvira da ne smanji prava, zaštitne mjere i jednake mogućnosti kako je utvrđeno u Sporazumu iz Belfasta; naglašava da je učinkovita zaštita tih prava ključna i za održavanje povjerenja i suradnje u okviru Sporazuma o trgovini i suradnji između EU-a i Ujedinjene Kraljevine, posebno u područjima kao što su kazneni progon, radnička prava i pristup pravosuđu; poziva Komisiju da nastavi pratiti poštovanje te obveze i da surađuje s relevantnim tijelima Ujedinjene Kraljevine ako se pojave rizici od nazadovanja prava; podsjeća da se sve izmjene šest direktiva EU-a o jednakosti navedenih u Prilogu 1. Sporazumu o povlačenju između EU-a i Ujedinjene Kraljevine moraju odražavati u sjevernoirskom pravu kako bi se osiguralo da se prava ne smanjuju; poziva na daljnje napore za poboljšanje demokratske zastupljenosti građana EU-a prema pravu rođenja koji žive u Sjevernoj Irskoj;


</Amend>
<Amend>Amandman		<NumAm>22</NumAm>
<DocAmend>Prijedlog rezolucije</DocAmend>
<Article>Stavak 36.u (novi)</Article>
	

	Prijedlog rezolucije
	Izmjena

	
	36u.	poziva Ujedinjenu Kraljevinu i države članice EU-a da osiguraju da će prava građana ostati ključan zajednički prioritet u odnosima EU-a i Ujedinjene Kraljevine, jamčeći da svi građani EU-a i Ujedinjene Kraljevine, u čiju je korist sklopljen Sporazum o povlačenju, mogu u potpunosti uživati svoja prava; sa zadovoljstvom napominje da su Europska unija i Ujedinjena Kraljevina obnovile zajedničku predanost potpunoj, pravodobnoj i vjernoj provedbi Sporazuma o povlačenju u svim njegovim dijelovima; pozdravlja zakonodavni korak koji je poduzela vlada Ujedinjene Kraljevine u pogledu pravne jasnoće za građane EU-a sa statusom koji prethodi statusu trajno nastanjene osobe u okviru sustava za prijavu nastanjenja građana EU-a te vjeruje da će se time građanima osigurati neometan prijelaz s privremenog na stalni boravak tijekom sljedeće dvije godine; ističe da je neovisno nadzorno tijelo za sporazume o pravima građana utvrdilo da je razmjena podataka između EU-a i Ujedinjene Kraljevine područje koje može uzrokovati kašnjenje zahtjeva u okviru sustava za prijavu nastanjenja građana EU-a kada informacije relevantne za zahtjev posjeduju države članice; stoga poziva Komisiju i tijela država članica da ubrzaju odgovore na zahtjeve i zajamče bolju razmjenu informacija između Ujedinjene Kraljevine te država članica EU-a, zemalja Europskog gospodarskog prostora i Europskog udruženja slobodne trgovine kako bi se spriječila kašnjenja i građanima osigurao neometan postupak podnošenja zahtjeva;


</Amend>
<Amend>Amandman		<NumAm>23</NumAm>
<DocAmend>Prijedlog rezolucije</DocAmend>
<Article>Stavak 36.v (novi)</Article>
	

	Prijedlog rezolucije
	Izmjena

	
	36v.	pozdravlja zajedničku obvezu izraženu u Zajedničkom dogovoru u pogledu uspostave programa stjecanja iskustva za mlade; smatra da bi stranke trebale biti ambiciozne u razvoju pojedinosti programa u pogledu razmjera, trajanja boravka i obuhvaćenih aktivnosti; u tom kontekstu snažno potiče Ujedinjenu Kraljevinu da pokaže otvorenost prema prijedlozima koje je Komisija predstavila u tom području 2024.; čvrsto vjeruje da sporazum o mobilnosti mladih mora biti ključna sastavnica svake buduće revizije Sporazuma o trgovini i suradnji;


</Amend>
<Amend>Amandman		<NumAm>24</NumAm>
<DocAmend>Prijedlog rezolucije</DocAmend>
<Article>Stavak 36.w (novi)</Article>
	

	Prijedlog rezolucije
	Izmjena

	
	36w.	smatra da takav program ima znatan potencijal da nadahne novu generaciju mladih Europljana i Britanaca poticanjem zakonitih međuljudskih razmjena ukorijenjenih u zajedničkim demokratskim vrijednostima, kulturnom razumijevanju i uzajamnom povjerenju te da bi mogao postaviti temelje za dugoročnu suradnju, socijalnu koheziju i snažnije transnacionalne mreže među mladima; nadalje potiče obje strane da razmotre olakšavanje mobilnosti između Ujedinjene Kraljevine i EU-a čak i izvan predloženog programa stjecanja iskustva za mlade;


</Amend>
<Amend>Amandman		<NumAm>25</NumAm>
<DocAmend>Prijedlog rezolucije</DocAmend>
<Article>Stavak 36.x (novi)</Article>
	

	Prijedlog rezolucije
	Izmjena

	
	36x.	ističe potencijalne zajedničke koristi poboljšanih, uzajamnih aranžmana za kratkoročnu poslovnu mobilnost; slaže se s Komisijom da je sustav sponzorstva Ujedinjene Kraljevine za radne vize pružateljima usluga iz EU-a previše složen i opterećujući i za poslodavce iz Ujedinjene Kraljevine i za korisnike viza iz EU-a te poziva Ujedinjenu Kraljevinu da iz sustava sponzorstva izuzme pružatelje usluga obuhvaćene Sporazumom o trgovini i suradnji; poziva Ujedinjenu Kraljevinu da nastavi poduzimati sve potrebne mjere za borbu protiv diskriminacije građana EU-a koji žive u Ujedinjenoj Kraljevini;



</Amend>
</RepeatBlock-Amend>





PRILOG: PRIJAVA PRIMLJENIH INFORMACIJA
U skladu s člankom 8. Priloga I. Poslovniku, izvjestitelj za mišljenje izjavljuje da je u svoje mišljenje uključio informacije o pitanjima koja se odnose na temu dosjea koje je, za potrebe pripreme mišljenja, prije njegova usvajanja u odboru, primio od sljedećih predstavnika interesnih skupina obuhvaćenih područjem primjene Međuinstitucijskog sporazuma o obveznom registru transparentnosti[footnoteRef:1] ili sljedećih predstavnika javnih tijela trećih zemalja, uključujući njihove diplomatske misije i veleposlanstva: [1:  Međuinstitucijski sporazum od 20. svibnja 2021. Europskog parlamenta, Vijeća Europske unije i Europske komisije o obveznom registru transparentnosti (SL L 207, 11.6.2021., str. 1., ELI: http://data.europa.eu/eli/agree_interinstit/2021/611/oj).] 


	1. Predstavnici interesnih skupina obuhvaćeni područjem primjene Međuinstitucijskog sporazuma o obveznom registru transparentnosti

	

	

	

	2. Predstavnici javnih tijela trećih zemalja, uključujući njihove diplomatske misije i veleposlanstva

	Misija Ujedinjene Kraljevine pri Europskoj uniji

	

	



Navedeni popis sastavljen je pod isključivom odgovornošću izvjestitelja za mišljenje.

Ako su fizičke osobe na popisu navedene imenom, funkcijom ili imenom i funkcijom, izvjestitelj za mišljenje izjavljuje da je tim fizičkim osobama dostavio Obavijest Europskog parlamenta o zaštiti podataka br. 484 (https://www.europarl.europa.eu/data-protect/index.do), u kojoj se navode uvjeti za obradu njihovih osobnih podataka i prava povezana s tom obradom.

